b'\n_START_ARTICLE_\nLiviske kyst\n_START_PARAGRAPH_\nDen liviske kyst (livisk: L\xc4\xabv\xc3\xb5d R\xc4\x81nda, lettisk: L\xc4\xabbie\xc5\xa1u krasts) er et omr\xc3\xa5de i Letland beboet af livere. Det befinder sig i det nordlige Kurland og omfatter de tolv liviske landsbyer._NEWLINE_Den 4. februar 1992 oprettede den lettiske regering et kulturelt beskyttet omr\xc3\xa5de kaldet L\xc4\xabv\xc3\xb5d R\xc3\xa3nda \xe2\x80\x93 Den liviske kyst \xe2\x80\x93 som omfattede alle de tolv liviske landsbyer: L\xc5\xab\xc5\xbe\xc5\x86a (livisk: L\xc5\xab\xc5\xbe), Mi\xc4\xb7e\xc4\xbctornis (Piz\xc4\x81), Lielirbe (\xc4\xaara), Jaunciems (\xc5\xaa\xc5\xbekil\xc4\x81), S\xc4\xabkrags (S\xc4\xabkr\xc3\xb5g), Mazirbe (Ir\xc4\x93), Ko\xc5\xa1rags (Kuo\xc5\xa1tr\xc3\xb5g), Saunags (S\xc7\x9fnag), Vaide (Vaid), Kolka (K\xc5\xabolka), Pitrags (Pitr\xc3\xb5g), og Melnsils (Must\xc4\x81num). (De fremh\xc3\xa6vede navne er byernes lettiske navne)._NEWLINE_Den lettiske regering frar\xc3\xa5der al tilflytning af etniske lettere og andre ikke-livere i dette omr\xc3\xa5de og forbyder \xc3\xa6ndringer af de historiske tolv byer. Det er ogs\xc3\xa5 forbudt at \xc3\xa5bne hoteller, restauranter eller andre offentlige etableringer som kunne p\xc3\xa5virke den liviske kultur eller tiltr\xc3\xa6kke fremmede til omr\xc3\xa5det._NEWLINE_Den sidste liver, der havde livisk som sit modersm\xc3\xa5l, Viktor Berthold d\xc3\xb8de d. 28. februar 2009. Sproget er dog stadig andet sprog for ca. 20 mennesker, hvor deres f\xc3\xb8rste sprog er lettisk. Ca. 2000 mennesker betragter sig selv som livere, heraf er 1700 bosiddende p\xc3\xa5 den liviske kyst.'